เวนาคาวา

หลอดเลือดเวนาคาวา () หรือท่อเลือดดำศัพท์บัญญัติราชบัณฑิตยสถาน . เรียกข้อมูลวันที่ 11 กพ. 2560. คือ หลอดเลือดดำที่มีหน้าที่รับเลือดเสียจากส่วนต่าง ๆ ของร่างกายเข้าสู่หัวใจห้องขวาเพื่อส่งต่อไปยังปอด แบ่งเป็น 2 เส้น ได้แก่ หลอดเลือดเวนาคาวาด้านบน (superior vena cava) และหลอดเลือดเวนาคาวาด้านล่าง (inferior vena cava)

 หลอดเลือดเวนาคาวา 
 หลอดเลือดเวนาคาวาด้านบน 
หลอดเลือดเวนาคาวาด้านบนทำหน้าที่รับเลือดดำหรือเลือดที่มีแก๊สคาร์บอนไดออกไซด์สูงจากส่วนหัว คอ และแขนทั้งสองข้างเข้าสู่หัวใจทางห้องบนของหัวใจด้านขวา

 หลอดเลือดเวนาคาวาด้านล่าง 
หลอดเลือดเวนาคาวาด้านล่างคือหลอดเลือดใหญ่ที่นำเลือดจากส่วนล่างของลำตัวตั้งแต่ส่วนอกลงไปเข้าสู่หัวใจทางห้องเอเตรียมขวา

 ผนังหลอดเลือด 
หลอดเลือดเวนาคาวาเป็นหลอดเลือดดำขนาดใหญ่ มีผนังหลอดเลือดชั้นนอกหรือทูนิกาแอดเวนทิเชียหนาที่สุด ซึ่งที่ผนังชั้นนี้จะประกอบไปด้วยเส้นใยคอลาเจน (collagen fibers),เส้นใยอิลาสติก (elastic febers) และกล้ามเนื้อเรียบที่เรียงตัวกันตามแนวยาวของผนังหลอดเลือด

 อ้างอิง 

หมวดหมู่:หลอดเลือดดำ